**1.pielikums**

Sadarbības līgumam par projekta

“Atbalsts Ukrainas un Latvijas bērnu un jauniešu nometnēm”

īstenošanu

**Dobeles novada pašvaldības vadlīnijas projekta**

**“Atbalsts Ukrainas un Latvijas bērnu un jauniešu nometnēm”**

**īstenošanai un finansējuma piešķiršanai**

**Vispārīgie jautājumi**

1. Pamatojoties uz Ministru kabineta 2024.gada 9.aprīļa rīkojumu Nr. 261 (prot. Nr.15, 17. §) “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai””, **lai nodrošinātu atbalstu Ukrainas nepilngadīgajiem civiliedzīvotājiem dienas un diennakts nometņu organizēšanai, iesaistot ~ 26 Dobeles novadā reģistrētos ukraiņu bērnus** (vecumā no 5 līdz 18 gadi) **Ukrainas un Latvijas bērnus nometnēs, ir sniegts atbalsts 5567,- *euro* apmērā**. Projektu “Atbalsts Ukrainas un Latvijas bērnu un jauniešu nometnēm” (turpmāk-projekts) **īsteno** Valsts izglītības satura centrs (turpmāk- Centrs) un Dobeles novada Izglītības pārvalde **līdz 2024.gada 1.novembrim.**
2. Nometnes tiek organizētas ar mērķi nodrošināt atbalstu Ukrainas bērnu un jauniešu socializācijai un psihoemocionālajai labbūtībai, kā arī latviešu valodas praktizēšanai un prasmju pilnveidei, komunicējot un sadarbojoties gan savā starpā, gan ar Latvijas bērniem un jauniešiem daudzveidīgās radošajās norisēs un izglītojošās aktivitātēs kultūrizglītībā, vides izglītībā, tehniskajā jaunradē, sportā, veselīga dzīvesveida un drošības jautājumos.
3. Nometnes organizē 1. līdz 12.klases skolēniem,  aicinot nometnēs piedalīties  Ukrainas un Latvijas skolēnus.
4. Atbalsta apjoms plānots aptuveni 26 bērnu dalībai nometnēs, bērnu skaitam sadaloties aptuveni līdzvērtīgi (50%/50% vietējie bērni/Ukrainas bērni).
5. Atbalsta apjoms nometņu organizēšanai pašvaldībā tiek piešķirts atbilstoši Ukrainas bērnu un jauniešu skaitam pašvaldībā, pieaicinot attiecīgo skaitu pašvaldības administratīvajā teritorijā dzīvojošus bērnus.
6. Šīs vadlīnijas nosaka nometnes dalībnieku mērķgrupas, nosacījumus nometnes īstenošanai, finansējuma piešķiršanas kārtību (līdzekļu piešķiršanu nometnei un pārskatu veidošanu par norisi un finansējuma izlietošanu).

**Dalībnieku mērķgrupas**

1. Mērķgrupa – Dobeles novadā dzīvojošie Ukrainas civiliedzīvotāju bērni un jaunieši.
2. Dobeles novada skolēni no 1.līdz 12.klasei, bet ne vecāki par 18 gadiem.

**Nosacījumi nometnes īstenošanai**

1. Bērnu nometnes organizē, pamatojoties uz Ministru kabineta 2009.gada 1.septembra noteikumiem Nr.981 “Bērnu nometņu organizēšanas un darbības kārtība” un ievērojot tajos noteiktās prasības.
2. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv).
3. Bērnu nometnes organizē, pamatojoties uz Ministru kabineta 2009.gada 1.septembra noteikumiem Nr.981 “Bērnu nometņu organizēšanas un darbības kārtība” un ievērojot tajos noteiktās prasības, kā arī ievērojot Vadlīnijas piesardzības pasākumiem bērnu nometņu organizētājiem: <https://www.nometnes.gov.lv/customimg/671a559c13cc96d6bd2b1eb99490606e.pdf>
4. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv), reģistrējot nometni, jānorāda atzīme: “**Valsts finansētās nometnes projektā “Atbalsts Ukrainas un Latvijas bērnu un jauniešu nometnēm”.**
5. Var tikt organizētas gan dienas, gan diennakts nometnes - telpās, ārpus telpām, telpās un ārpus telpām.
6. Nometnes saturs tematiski un mērķtiecīgi jāveido tā, lai sniegtu atbalstu bērniem un jauniešiem:
	1. izglītojošas aktivitātes kultūrizglītībā, vides izglītībā, tehniskajā jaunradē;
	2. latviešu valodas praktizēšana un prasmju pilnveide;
	3. komunikācijas, sadarbības un sociāli emocionālo prasmju pilnveide;
	4. sporta/fiziskās aktivitātes;
	5. veselīga dzīves veida un cilvēkdrošības paradumu veidošana.
7. Tiek atbalstītas dienas un diennakts nometnes, **kuru plānotais ilgums ir 3 dienu dienas nometnes un 5 dienu diennakts nometnes. Dienas nometnes programma dienā vismaz 6 stundu ilga.**
8. Atbalsta apmērs par vienu nometnes dalībnieku dienā ir **50 *euro* apmērā (dienas nometne) vai 70 *euro* apmērā (diennakts nometne).**
9. Dobeles novada nometņu organizēšanas iespēja ir plānota līdz 2024.gada 1.novembrim.

18. Attiecināmās izmaksas nometnes norisē:

18.1. telpu un aprīkojuma, piem., telts, noma;

18.2. transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai);

18.3. dalībnieku ēdināšana, izmitināšana;

18.4. aktivitātēm un nodarbībām nepieciešamie materiāli un kancelejas preces, ieejas biļetes, ja nometnes dalībnieki apmeklē kādu pasākumu vai kultūras/dabas vietu,

18.5. nometnes programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;

18.6. nometnes programmas nodrošināšanai nepieciešamais mazvērtīgais inventārs;

18.7. citas nometnes programmas īstenošanai nepieciešamās izmaksas (piemēram, Veselības inspekcijas saskaņojuma izmaksas);

18.8. nometnes personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa.

19. Neattiecināmās izmaksas - izmaksas, kas neatbilst nometnes mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. citi izdevumi).

**Finansējuma piešķiršanas kārtība**

20. Finansējums nometnēm tiek piešķirts uz līguma pamata starp Dobeles novada Izglītības pārvaldi un nometnes īstenotāju. Līgumam tiek pievienoti sekojoši dokumenti: 1.pielikums “Vadlīnijas atbalsta programmas “Atbalsts Ukrainas un Latvijas bērnu un jauniešu nometnēm” īstenošanai un finansējuma piešķiršanai pašvaldībām”, 3.pielikums “Pārskata veidlapa par programmas finansējuma izlietojumu”.

21. Maksimālais atbalsta apjoms ir 50 *euro* dienā par viena bērna dalību dienas nometnē, 70 *euro* dienā par viena bērna dalību diennakts nometnē.

22. Dobeles novada Izglītības pārvaldes ietvaros finansējums nometņu organizatoriem piešķirams caurspīdīgā, atklātā, nediskriminējošā un konkurenci nodrošinošā projektu konkursā, kuram var pieteikties jebkurš interesents, kas atbilst attiecīgajiem nometņu organizētāju kritērijiem.

23. Nometņu organizētājs var būt gan pašvaldību dibinātas iestādes, gan biedrības un nodibinājumi, gan nevalstiskās organizācijas un citas juridiskas personas.
Viens nometņu organizētājs var īstenot vairākas nometnes.

28. Dobeles novada Izglītības pārvalde, izsludinot konkursu, ir tiesīga noteikt kritērijus un nosacījumus nometnes organizētājam piedāvājuma izvērtēšanai, lai nodrošinātu projekta mērķa sasniegšanu un kvalitatīvu nometnes norisi.

29. Piešķirto, bet nometnes organizēšanai neizlietoto finansējumu nometnes organizētājs atmaksā Dobeles novada Izglītības pārvaldei.

30. Neizlietoto valsts finansējumu Dobeles novada Izglītības pārvalde pēc projekta īstenošanas atmaksā Centram.

31. Ja faktiskais bērnu skaits nometnē ir mazāks nekā ar bērnu likumiskajiem pārstāvjiem noslēgto līgumu skaits par dalību nometnē:

31.1.piešķirtais finansējums ir pilnībā attiecināms gadījumos, kad bērns vai jaunietis nav piedalījies nometnē attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums nometnes organizētājam par objektīviem apstākļiem nometnes neapmeklēšanai);

* 1. piešķirtais finansējums ir pilnībā attiecināms uz neatgūstamajām izmaksām;
	2. pārējos gadījumos piešķirto finansējumu nometnes organizētājs atmaksā atpakaļ Dobeles novada Izglītības pārvaldei.

32. Dobeles novada Izglītības pārvalde var pārskaitīt nometnes organizētājam avansu līdz 90% apmērā no piešķirtā finansējuma. Atlikusī finansējuma daļa tiek pārskaitīta pēc pārskata iesniegšanas un saskaņošanas.

33. Pašvaldības iestādei piešķirtais finansējums nometnes organizēšanai tiek iekļauts attiecīgās iestādes budžetā 100% apmērā.

**Pārskatu pieņemšana un pārbaude**

34. Dobeles novada Izglītības pārvalde līdz 2024.gada 16.septembrim iesniedz Centram sagatavotu Līguma 2.pielikumu “Starpposma pārskata veidlapa par programmas norisi”, ietverot nepieciešamo informāciju atbalsta programmas monitorēšanai, nosūtot uz e-pastu: inta.kraskevica@visc.gov.lv .

35. Nometnes organizators līdz 2024.gada 10.novembrim iesniedz Dobeles novada Izglītības pārvaldei sagatavotu Līguma 3.pielikumu “Pārskata veidlapa par programmas finansējuma izlietojumu”, nosūtot uz e-pastu: anita.celmina@dobele.lv

36. Dobeles novada Izglītības pārvalde pārskatā ietver informāciju par katru nometni, iegūtos datus apkopojot atbilstoši Līguma 3.pielikumā noteiktajai formai.

37. Centrs veic atsūtītās informācijas pārbaudi.

38. Centrs sagatavo ziņojumu Izglītības un zinātnes ministrijai par pārbaudes rezultātiem, konstatējumiem un secinājumiem atbilstoši projekta mērķiem.

|  |  |
| --- | --- |
|  |  |
|  |  |
|  |  |